माला- (कुर्सी पर बेइयै) पर मिकी ते ओमी कन्ने कोई शकायत नेईं ऐ, शर्मा जी। सच पुच्छो तां एदे बगैर इत्थें इस ग्रां च ए म्हीना कट्टना मुशकल होई जाना हा। इस जागतै नै मेरी जिन्नी टैह्‌ल-सेवा कीती ऐ कदें कोई कुसै दी नेईं करी सकदा। होर ते होर केई बारी मम्मी गी बी मेरा घ्यान नेईं रौह्‌न्दा पर के मजाल ऐ जे ओमी कदें खुं’जी जा। बड्डेलै बैड-टी कोला लेइयै रातीं दुद्‌दै दे गलास तकर मिगी कोई पजान्दा ऐ तां ओमी। हां, सच्चें ममी गी चाह् भेजी ओड़ी ऐ न शर्मा जी?